মামলার এজাহার থেকে জানা যায়, ঢাবি শিক্ষিকা রোমানা মঞ্জুরের স্বামী হাসান সাইদ বিয়ের পর থেকেই উচ্চতর ডিগ্রি অর্জনের ব্যাপারে বাধা দিয়ে আসছিল। তারপরও তিনি গত বছর কানাডার ব্রিটিশ কলম্বিয়া বিশ্ববিদ্যালয়ে এমএস করতে যান। বিশ্ববিদ্যালয়ের ছুটিতে ১২ মে তিনি দেশে আসেন। কিন্তু দেশে ফেরার পর তার স্বামী বিদেশে উচ্চ শিক্ষাগ্রহণের ব্যাপারে আবারো আপত্তি জানান এবং আর দেশের বাইরে যেতে দিবেন না বলে শাসান। এ নিয়ে তিনি স্ত্রীকে বেশ কয়েকবার মারধর করেন। গত ৫ জুন উচ্চ শিক্ষার্থে বিদেশ যাওয়া প্রসঙ্গে শিক্ষিকা রোমানাকে বেধড়ক মারধর  করেন তার স্বামী হাসান সাইদ। এতে রোমানার মুখমন্ডলসহ বাম চোখ মারাত্মক জখম হয়।